**Tondiraba** on asum Tallinnas Lasnamäe linnaosas. Asum piirneb Katleri, Kuristiku, Mustakivi, Väo, Sõjamäe, Laagna ja Loopealse asumiga. Tondiraba asumi pindala on 1,38 km².

Tondiraba asum on saanud nime Tondi raba järgi, mis on praeguseks suures osas kuivendatud.

Ajalugu
-------

Umbes 7800–9100 aastat tagasi asus tänapäevase Tondiraba asumi kohal järv, millest kujunes ajapikku raba. Rabast võetud õietolmuproovid on näidanud, et preboreaalse kliima alguses (10 200 aastat tagasi) kasvas veega piirnenud aladel rohkelt kaski, samuti mände, tammi jm. 20. sajandi esimesel poolel lõigati Tondi rabast turvast ning seal töötanud inimeste sõnul juhtus üsna sageli, et turbakihi alt tuli välja puutüvesid ja -juuri, mis olid jässakad ja vaigurikkad.

1983. aastal Lasnamäe kanali rajamisel leiti Tondi raba viiemeetrise turbakihi all oleval paepinnal meteoriidi jälgi. Praegu on jälg mõnemeetrise mullakihi all Bauhausi ehituspoe ees oleval muruplatsil.

Elanikkond
----------

2017. aasta seisuga ei elanud Tondiraba asumis ühtegi elanikku. Viimati elas asumis inimesi 2014. aastal, mil sinna oli registreeritud 4 elanikku. 2013. aastal elas Tondirabas 7 elanikku.

2017. aastal ehitas Endover Kinnisvara Eesti Mereakadeemia endise õppehoone aadressil Mustakivi tee 25 ümber 300 korteriga 12-korruseliseks elamuks Vega, mis tõi asumisse taas elanikke.

Õhuvaade Tondiraba asumile

Territoorium
------------

Lasnamäe elamualade üldplaneeringu järgi ei ole Tondiraba asumisse planeeritud elamualasid. Asumisse on kavandatud tööstuspark ettevõtete, kaubandus- ja teenindusasutustega.

Kuni 2009. aastani paiknes Tondiraba asumis Eesti Mereakadeemia (Mustakivi tee 25), mis hiljem kolis Koplisse.

Asumis on mitu kaubanduskeskust – Lasnamäe Centrum, Lasnamäe Prisma, Mustakivi Selver ning ehitusmaterjalide kauplus Bauhaus.

Tondiraba asumis tegutseb Lasnamäe sulgpallihall (Punane 69a). 2014. aasta augustis avati Tondiraba jäähall (Varraku 14), mis on Tondiraba Spordikeskuse kompleksi esimene ehitis. Vastavalt detailplaneeringule on nähtud ette rajada veel siseujula, hostel ja golfiväljak.

### Tondiraba asumi tänavad

Tondiraba asumi tänavad: Kivila tänav, Kuukivi tänav, Kuuli tänav, Laagna tee, Mustakivi tee, Osmussaare tänav, Punane tänav, Taevakivi tänav, Tähesaju tee, Varraku tänav. Taevakivi tänav ja Tähesaju tee on nimetatud meteoriidileiu järgi.

Loodus
------

Tondi raba turvas on suures osas välja kaevatud ja täidetud täiteainetega, kuid raba keskosas on turba ja muda kogupaksus veel üle 5 meetri. Raba servaaladel on mõnevõrra säilinud looduslikku lehtpuumetsa (lepad, haavad, kased, toomingad). Säilinud rohealad moodustavad ühe osa lindude nn Ida-Tallinna rändeteest ja on lindudele oluline pesitsuskoht. Tallinna Keskkonnaamet on väljendanud seisukohta, et Tondiraba näol on tegemist viimase säilinud fragmendiga Lasnamäed läbivast rohekoridorist ja sellel alal on oluline roll ümbritseva tehiskeskkonna negatiivsete mõjude tasakaalustajana nii ökoloogilisest kui ka rekreatiivsest aspektist.

Tondi raba infiltreerunud vesi toidab Maarjamäe paekalda jalamilt langevaid Varsaallikaid. Meteoriidijälg Tondi rabas on kaitstava looduse üksikobjektina võetud 1992. aastast kaitse alla kui geoloogiamälestis.

Galerii
-------

* Tondi raba 1936. aasta Tallinna ümbruse kaardilTondi raba 1936. aasta Tallinna ümbruse kaardil
* Lasnamäe - TondirabaLasnamäe - Tondiraba
* Tähesaju tee - panoramioTähesaju tee - panoramio
* Tondiraba jäähallTondiraba jäähall

Vaata ka
--------

* Tondiraba jäähall
* Tondiraba meteoriidijälg

Viited
------

1. 1 2 3 4  Tallinn arvudes 2017, Tallinna Linnavalitsus, Tallinn 2017
2. 1 2 3 4  Tallinna Linnaplaneerimise Amet, Robert Nero, Leho Lõhmus (2013). *Tallinna asumid ja ametlikud kohanimed*. Tallinn.`{{raamatuviide}}`: CS1 hooldus: mitu nime: autorite loend (link)
3. ↑  Siiri Liiva. Endover leidis kullaaugu. Postimees, 13. oktoober 2016
4. 1 2 3  Lasnamäe elamualade üldplaneering. Tallinna Linnaplaneerimise Amet. Üldplaneeringute osakond
5. ↑  Robert Nerman, Leho Lõhmus. Tallinna asumid ja ametlikud kohanimed. Tallinn: Tallinna Linnaplaneerimise Amet, 2013
6. ↑   Seletuskiri Tallinna Linnavalitsuse istungi protokolli päevakorrapunkti "Informatsioon Tallinna Linnavalitsuse 
28. detsembri 2011 istungi protokolli nr 51 päevakorrapunktiga 32 Tallinna Linnaplaneerimise Ametile pandud ülesande täitmise kohta" juurde
7. ↑  Tallinna linnavalitsuse 22. mai 1992 määrus nr 102 "Geoloogiliste mälestiste kaitse alla võtmine"

Välislingid
-----------

|  |  |
| --- | --- |
|  | Pildid, videod ja helifailid Commonsis: **Tondiraba** |

Tallinna väike vapp
Tallinna linnaosad ja asumid

**Linnaosad:**  Haabersti linnaosa **·**  Kesklinna linnaosa **·**  Kristiine linnaosa **·**  Lasnamäe linnaosa **·**  Mustamäe linnaosa **·**  Nõmme linnaosa **·**  Pirita linnaosa **·**  Põhja-Tallinna linnaosa
**Asumid (allasumid):** Aegna **·**  Astangu **·**  Haabersti **·**  Hiiu **·**  Iru **·**  Juhkentali **·**  Järve **·**  Kadaka **·**  Kadriorg **·**  Kakumäe **·**  Kalamaja **·**  Karjamaa (Hundipea) **·**  Kassisaba **·**  Katleri **·**  Keldrimäe **·**  Kelmiküla **·**  Kitseküla **·**  Kivimäe **·**  Kloostrimetsa **·**  Kompassi **·**  Kopli **·**  Kose (Kose-Kallaste **·**  Lükati **·**  Varsaallika) **·**  Kuristiku **·**  Kurepõllu **·**  Laiaküla **·**  Lepiku **·**  Laagna **·**  Laagri **·**  Liiva **·**  Lilleküla (Lille **·**  Mooni **·**  Linnu **·**  Marja) **·**  Loopealse **·**  Luite **·**  Maakri **·**  Maarjamäe **·**  Merimetsa **·**  Merivälja **·**  Mustakivi **·**  Mustamäe **·**  Mustjõe **·**  Mõigu **·**  Mäeküla **·**  Mähe (Kaasiku **·**  Mähe aedlinn) **·**  Männiku **·**  Nõmme **·**  Pae **·**  Paevälja (Paekalda) **·**  Paljassaare **·**  Pelgulinn **·**  Pelguranna **·**  Pirita **·**  Pääsküla (Vana-Pääsküla) **·**  Priisle **·**  Pikaliiva (Vikimõisa) **·**  Raua **·**  Raudalu **·**  Rahumäe **·**  Rocca al Mare **·**  Sadama **·**  Seli **·**  Siili **·**  Sibulaküla **·**  Sõjamäe (Sõstramäe) **·**  Sikupilli **·**  Sitsi **·**  Sääse **·**  Südalinn **·**  Tatari **·**  Tondi **·**  Tiskre **·**  Tõnismäe **·**  Torupilli **·**  Tondiraba **·**  Uuslinn **·**  Uus Maailm **·**  Vismeistri **·**  Vanalinn (All-linn **·**  Toompea) **·**  Vana-Mustamäe **·**  Veerenni **·**  Veskimetsa **·**  Väike-Õismäe **·**  Väo **·**  Õismäe **·**  Ülemistejärve **·**  Ülemiste